মেটিয়াবুরুজে কংগ্রেসের মিছিলে হামলার ঘটনায় চাঞ্চল্যকর মোড়। মূল অভিযুক্ত মহম্মদ মেহতাবের দাবি, পাঁচ হাজার টাকার বিনিময়ে তাঁকে বোমা মারার বরাত দিয়েছিলেন কংগ্রেস প্রার্থীর স্বামী জুলফিকার আলি। যদিও, অভিযোগ উড়িয়ে জুলফিকার বলছেন, পুরো গেমপ্ল্যানই তৃণমূল শিবিরের।মঙ্গলবার মেটিয়াবুরুজে প্রচারে বেরিয়েছিলেন ১৩৩ নং ওয়ার্ডের কংগ্রেস প্রার্থী মমতাজ আলি। আচমকাই মিছিলে বোমা পড়ে। কংগ্রেসের অভিযোগ ছিল, হামলায় মদত রয়েছে তৃণমূলের। ২৪ ঘণ্টার মধ্যে সামনে এল বিস্ফোরক তথ্য। বোমাটা ফাটালেন বোমা মারা ঘটনায় ধৃত মহঃ মেহতাব। জুলফিকার আলি, কংগ্রেস প্রার্থী  মমতাজ আলির স্বামী। বোমা মারার ঘটনায় তাঁর হাত থাকার কথা এককথায় অস্বীকার করছেন জুলফিকার। তিনি কাঠগড়ায় তুলছেন তৃণমূল প্রার্থী রঞ্জিত শীলকেই। একই অভিযোগ, মমতাজ আলিরও।  জুলফিকারের দাবি, মেহতাব তৃণমূলের লোক। কিন্তু,সত্যিটা কি? আমরা পৌছেছিলাম, মেহতাবের রবীন্দ্রনগরের নুরানি বস্তির  বাড়িতে। মোটা টাকার বিনিময়ে বোমা মারার অভিযোগ উঠলেও  মেহতাবের মা বলছেন, সন্ধে পর্যন্ত ছেলের হাতে কোনও টাকাও ছিলনা। মিছিলে বোমা মারার ঘটনায় যে তিনজনের নামে এফআইআর দায়ের হয়েছে তারমধ্যে একজন মমতাজ আলির ভাই। যদিও, ভাইয়ের এঘটনায় যুক্ত থাকার কথা মানতে নারাজ কংগ্রেস প্রার্থী।